**Шэнген** (ням. фр. люкс. Schengen) — вёска ў Вялікім герцагстве Люксембург. Уваходзіць у склад камуны Шэнген, якая, у сваю чаргу, з’яўляецца складовай часткай кантона Рэміх. Вядомая перш за ўсё дзякуючы Шэнгенскаму пагадненню.

Геаграфія
---------

Вёска размешчана ў паўднёва-ўсходняй частцы Люксембурга на левым беразе ракі Мозель каля гары святога Марка паблізу месца сыходжання межаў Люксембурга, Германіі і Францыі. На процілеглым беразе Мозеля знаходзіцца германская камуна Перль (зямля Саар), паблізу — французская камуна Апаш (дэпартамент Мозель, рэгіён Латарынгія). Насельніцтва — 425 жыхароў па дадзеных на 2004 г. Асноўнымі радкамі эканомікі з’яўляюцца вінаробства і продаж бензіну для германскіх аўтамабілістаў па цэнах ніжэй, чым у Германіі (ням. Tanktourismus).

Гісторыя
--------

Археалагічныя знаходкі бронзавага веку паказваюць, што тэрыторыя Шэнгена ужо ў той час была заселеная. Першае пісьмовае згадванне аб вёсцы адносіцца да 877 г.

У 1909 быў пабудаваны мост праз Мозель, што вядзе ў вёску Шэнген, які замяніў паромную пераправу, якая была з 1451 года. У 1939 г. пасля аб’явы Францыяй і Вялікабрытаніяй вайны Германіі мост быў разбураны. У 1959 г. быў пабудаваны новы мост. З 2003 г. функцыянуе новы аўтамабільны мост, размешчаны трохі на поўнач.

Славутасці
----------

Да ліку славутасцяў вёскі адносяцца Шэнгенскі замак, рэшткі крэпасці з ровам XIII стагоддзя, дом Коха, плошча Шэнгенскага пагаднення.

### Шэнгенскі замак

Шэнгенскі замак быў збудаваны ў 1390 г. У 1812 замак быў разбураны, за выключэннем вежы, якая да сённяшняга дня захавалася ў першародным відзе. Пасля замак быў адбудаваны нанова, галоўным чынам з матэрыялаў арыгінальнага замка. 13 верасня 1871 г. замак наведаў французскі пісьменнік Віктор Гюго. У Дзяржаўным музеі Люксембурга захоўваецца малюнак замка, зроблены пісьменнікам. У 1939 г. замак быў узяты на апеку манашкамі манастыра Святой Елізаветы, у наш час ён выкарыстоўваецца для правядзення кангрэсаў і семінараў.

### Дом Коха і плошча Шэнгенскага пагаднення

Недалёка ад Шэнгенскага замка знаходзіцца дом Коха (*Kochhaus*), пабудаваны ў 1779 г. У наш час там працуе выстаўка, прысвечаная Еўропе і еўрапейскай інтэграцыі. Побач, на плошчы Шэнгенскага пагаднення, збудаваны манумент у памяць пра пагадненне. Манумент уяўляе сабою тры стаячыя побач стэлы з зоркамі і з інфармацыйнымі матэрыяламі, перад стэламі выгадаваны кветнік (па кур’ёзным супадзенні ў форме кірылічнай літары Ш — першай літары ў слове *Шэнген*).

|  |  |  |  |  |
| Шэнгенскі замак |  | Дом Коха ў Шэнгене |  | Манумент у памяць пра Шэнгенскае пагадненне |

Зноскі
------

1. ↑  Assermentation des collèges des bourgmestre et échevins — 2017. Праверана 6 мая 2020.

| Камуны Люксембурга |
| --- |
|  | 
Башараж · 
Беванж-сюр-Атэр · 
Бекерых · 
Бердорф · 
Бертранж · 
Бетэмбур · 
Бетэндорф · 
Бех · 
Бецдорф · 
Бівер · 
Бісэн · 
Бафор · 
Булед · 
Бурмеранж · 
Буршэйд · 
Бус · 
Валь · 
Вальдбіліг · 
Вальдбрэдзімю · 
Вальферданж · 
Вейлер-ла-Тур · 
Вейсвампах · 
Веленштэйн · 
Вільц · 
Вінкранж · 
Вінселер · 
Віхтэн · 
Вормельданж · 
Віяндэн · 
Гарніш · 
Гёсдорф · 
Грэвенмахер · 
Гросбус · 
Дальхайм · 
Дзікірх · 
Дзіпах · 
Дзіферданж · 
Дзюдзеланж · 
Кейл · 
Келен · 
Кёрых · 
Кішпельт · 
Клемансі · 
Клерво · 
Кальмар-Берг · 
Кансдорф · 
Констум · 
Контэрн · 
Копсталь · 
Лак-дэ-ла-От-Сюр · 
Ларашэт · 
Лёдэланж · 
Ленінген · 
Лінтген · 
Лорэнцвейлер · 
горад Люксембург · 
Мамер · 
Мантэрнах · 
Медэрнах · 
Мертэрт · 
Мерцыг · 
Мерш · 
Мампах · 
Мандэрканж · 
Мандорф-ле-Бен · 
Мюнсхаўзен · 
Нідэранвен · 
Нойнхаўзен · 
Номерн · 
Петанж · 
Прэйцэрдаўль · 
Путшэйд · 
Рамбруш · 
Рэданж-сюр-Атэрт · 
Рэзер · 
Рэйсдорф · 
Рэканж-сюр-Мес · 
Рэміх · 
Роспарт · 
Румеланж · 
Сандвейлер · 
Санем · 
Сетфантэн · 
Сіёль · 
Тандэль · 
Труав’ерж · 
Тунтанж · 
Фёлен · 
Фішбах · 
Флаксвейлер · 
Фрызанж · 
Хедэршэйд · 
Хенершэйд · 
Хефінген · 
Хобшэйд · 
Хозінген · 
Хошэйд · 
Шэнген · 
Шырэн · 
Шыфланж · 
Штатбрэдзімюс · 
Штэйнсель · 
Штэйнфарт · 
Штрасэн · 
Шутранж · 
Эль · 
Эрмсдорф · 
Эрпельданж · 
Эсперанж · 
Этэльбрук · 
Эхтэрнах · 
Эшвейлер · 
Эш-сюр-Альзет · 
Эш-сюр-Сюр · 
Юзельданж · 
Юнглінстэр
 |  |

|  |  |
| --- | --- |
| ⚙️   Нарматыўны кантроль | BNF: 12032427p · GND: 4052245-3 · SUDOC: 144856662 · VIAF: 240332328 |